Coba jelasin Torino dari Marco Benassi dalam bahasa melayu dong

Pada 1 Julai 2014, Benassi secara rasminya diumumkan berpindah ke Torino di bawah rundingan pemilikan bersama yang sebahagian daripada rundingan perpindahan Danilo D'Ambrosio ke Inter pada Januari. Benassi melakukan penampilan sulungnya untuk Granata dengan beraksi sebagai pemain gantian pada pusingan ketiga kejohanan Liga Europa menundukkan kelab Sweden, Brommapojkarna 3-0. Pada 18 Januari 2015, beliau menjaringkan gol pertamanya untuk Torino semasa menentang Cesena. Beliau menjaringkan gol sekali lagi pada 8 Mac selepas beliau beraksi sebagai pemain gantian menggantikan Alessandro Gazzi ketika menentang Udinese. Beliau kembali menjaringkan gol semula pada hari terakhir musim menewaskan Cesena 5–0.

Pada 25 Jun 2015, apabila tempoh pemilikan bersama telah berakhir, Torino memperoleh sebahagian lain daripada kontrak Benassi yang berjumlah tambahan sebanyak 3.3 juta euro selepas memenangi lelongan yang mengalahkan tawaran 2.9 juta yang dibuat oleh Nerazzurri. Pada permulaan musim keduanya di Torino, Benassi menukarkan nombor jersinya dari 94 kepada 15. Ketika pasukannya mengatasi Palermo pada 27 September 2015, Benassi menghasilkan jaringan gol voli cantik yang mengingatkan jaringan klasik Marco van Basten pada perlawanan akhir Euro 1988. Pada 7 Februari 2016, beliau membuka akaun jaringannya pada aksi menentang Chievo Verona. Beliau menamatkan musim itu dengan beraksi dalam 32 perlawanan dan menjaringkan tiga gol.

Beliau menjaringkan gol sulungnya pada musim 2016–17 semasa Torino menundukkan Fiorentina 2-1 pada 2 Oktober 2016. Pada perlawanan itu juga, beliau memakai lilitan kapten pasukan buat pertama kali dalam kariernya.